cyanic-selkie/wikianc huggingface dataset:
The Madcap Laughs
ისტორია
2010 წელს, ალბომთან Barrett ერთად, ამ ალბომის რემასტერიც გამოიცა, 1993 წლის კომპილაციის დამატებითი სიმღერებით. 2015 წელს იაპონიაში გამოვიდა SHM-CD-ის ტიპის გამოცემა. მას ახლავს „Rhamadam“ - ინსტრუმენტული იმპროვიზაცია, რომელსაც სიდმა დაამატა ქუჩაში საკუთარი ჩამწერით ჩაწერილი მოტოციკლის ხმაური.
გარეკანი
ალბომის გარეკანი სტორმ თორგერსონის და ობრი „პო“ პაუელის ნამუშევარია. ამ გარეკანისთვის სიდმა სპეციალურად შეღება ზოლებით თავისი ბინის იატაკი. ოთახში ასევე დადიოდა შიშველი გოგონა ზედმეტსახელად „ესკიმოსი იგი“ (Iggy the Eskimo). შემდგომში იგი ერთგვარ საკულტო პიროვნებად იქცა და წლების განმავლობაში სიდის მსმენელები რეალურ პიროვნებას ეძებდნენ. საბოლოოდ, იგი კონტაქტზე გამოვიდა ა ცალკე საიტიც მიეძღვნა.
1993 წლის კომპილაციის Crazy Diamond შემთხვევაში, ბუკლეტს ახლავს ანოტაციები.
1993 წლის გამოცემა
1993 წელს The Madcap Laughs გამოიცა სიმღერების დამატებითი დუბლების თანხლებით:
სქოლიო
კატეგორია:სიდ ბარეტის ალბომები კატეგორია:1970 წლის სადებიუტო ალბომები კატეგორია:Harvest Records-ის ალბომები კატეგორია:Capitol Records-ის ალბომები კატეგორია:EMI Records-ის ალბომები კატეგორია:ალბომები Hipgnosis-ის გარეკანის დიზაინით კატეგორია:ები-როუდის სტუდიებში ჩაწერილი ალბომები კატეგორია:ალბომები დეივიდ გილმორის პროდიუსერობით კატეგორია:ალბომები როჯერ უოტერსის პროდიუსერობით
დასავლეთი აზერბაიჯანის ოსტანი
thumbnail|დასავლეთ აზერბაიჯანის შაჰრისტანები დასავლეთი აზერბაიჯანის ოსტანი — ირანის 31 ოსტანიდან ერთ-ერთი. ესაზღვრება ირანის 3 ოსტანი: აღმოსავლეთი აზერბაიჯანი, ზენჯანი და ქურთისტანი, დასავლეთი აზერბაიჯანის ოსტანს ესაზღვრება აგრეთვე თურქეთი და აზერბაიჯანი. დასავლეთი აზერბაიჯანის ოსტანში ცხოვრობს 2,949,426 ადამიანი. ადმინისტრაციული ცენტრია ქალაქი ურმია.
დასავლეთი აზერბაიჯანის ოსტანში ყველაზე გავრცელებული ენაა აზერბაიჯანული და ქურთული.
დასავლეთ აზერბაიჯანის ტერიტორიაზე საკმაოდ ბევრი ეკლესიაა, რომელთაგანაც უმეტესობა სომხური და სირიული ეკლესიებია. 2008 წელს დასავლეთი აზერბაიჯანის ოსტანის სომხური ეკლესიებიდან სამი შეიტანეს იუნესკოს მსოფლიო მემკვიდრეობის ძეგლების სიაში: წმინდა თადეოზის მონასტერი, წმინდა სტეფანეს მონასტერი და ძორძორი.
რესურსები ინტერნეტში
კატეგორია:ირანის ოსტანები
ჩრდილოეთ ოსეთის ისტორია
ჩრდილოეთ ოსეთის ისტორია — მოიცავს რუსეთის ფედერაციაში შემავალი ჩრდილოეთ ოსეთის ავტონომიური რესპუბლიკისა და ზოგადად, ოსი ერისა და ოსეთის სახელმწიფოს ისტორიას უძველესი ხანიდან დღემდე.
ადრეული ისტორია
ჩრდილოეთ ოსეთის ტერიტორია ათასობით წლის განმავლობაში იყო დასახლებული, როგორც ძალიან ნაყოფიერი სასოფლო-სამეურნეო რეგიონი და მთავარი სავაჭრო გზა კავკასიონის მთების გავლით. დღევანდელი მაცხოვრებლების წინაპრები იყვნენ ხალხი, რომელსაც ალანებს ეძახდნენ,  მეომარი მომთაბარე ხალხი, რომელიც საუბრობდა ირანულ ენაზე. ალანთა ნაწილი საბოლოოდ დასახლდა კავკასიაში დაახლოებით VII საუკუნეში. მინი|295x295პქ|კავკასია 1060 წელს დაახლოებით IX საუკუნისთვის ალანიის სამეფო წარმოიშვა და ბიზანტიელი მისიონერებისგან ქრისტიანობა მიიღეს. დასავლეთ ალანიაში დაინიშნა არქიეპისკოპოსი, რომელიც ექვემდებარებოდა კონსტანტინეპოლის პატრიარქს და აშენდა მრავალი დიდი ეკლესია (ზელენჩუკის ეკლესიები, შოანას ეკლესია, სენტის ეკლესია). ალანია გახდა ძლიერი სახელმწიფო კავკასიაში, რომელმაც დიდი სარგებელი მიიღო ლეგენდარული აბრეშუმის გზიდან ჩინეთში, რომელიც გადიოდა მის ტერიტორიაზე.
შუა საუკუნეებიდან მოყოლებული ალანია გარე მტრებით იყო შემოსაზღვრული და განმეორებით შემოსევებს განიცდიდა. XIII საუკუნეში მონღოლებისა და თათრების შემოსევებმა გაანადგურა მოსახლეობა, რომლებიც დრესდღეობით ოსებად არიან ცნობილი. ისლამი შემოიღეს XVII საუკუნეში მუსლიმი კავკასიელი ხალხის, ყაბარდოელების მეშვეობით. ყირიმის სახანოსა და ოსმალეთის იმპერიის შემოსევებმა XVIII საუკუნეში საბოლოოდ აიძულა ალანია/ოსეთი რუსეთთან ალიანსში შესულიყო. ჩრდილოეთ ოსეთი იყო ჩრდილოეთ კავკასიის ერთ-ერთი პირველი რაიონი, რომელიც 1774 წლიდან მოექცა რუსეთის ბატონობის ქვეში, ხოლო დედაქალაქი ვლადიკავკაზი იყო რუსეთის პირველი სამხედრო ფორპოსტი რეგიონში. 1806 წლისთვის ოსეთი მთლიანად რუსეთის კონტროლის ქვეშ იყო.
რუსეთის იმპერიაში
იმპერიული რუსეთის მოსვლამ გამოიწვია რეგიონის სწრაფი განვითარება, დაარსდა მრეწველობა და აშენდა საავტომობილო და სარკინიგზო კავშირები ოსეთის იზოლაციის დასაძლევად. საქართველოს სამხედრო გზა, რომელიც ჯერ კიდევ გადამწყვეტი სატრანსპორტო რგოლია მთებში, აშენდა 1799 წელს და ასევე გაიყვანეს სარკინიგზო ხაზი ვლადიკავკაზიდან დონის როსტოვამდე, რუსეთში. ოსების ტრადიციულმა კულტურამ განიცადა რუსიფიკაცია, მაგრამ მათმა ახალმა კავშირებმა რუსეთთან და დასავლეთთან ხელი შეუწყო ადგილობრივი კულტურის გაძლიერებას. პირველი წიგნები ოსურ ენაზე XVIII საუკუნის ბოლოს დაიბეჭდა. 1830 წელს გენერალ ივანე აფხაზოვის ხელმძღვანელობით სამხედრო კამპანიამ ჩრდილოეთ ოსეთი რუსეთის იმპერიის უფრო მკაცრი კონტროლის ქვეშ მოაქცია. ეს ტერიტორია რუსეთის ტერსკაიას ოლქის ნაწილი გახდა XIX საუკუნის შუა წლებში.
საბჭოთა პერიოდი
რუსეთის რევოლუციის შემდეგ, ჩრდილოეთ ოსეთი 1921 წელს გახდა ხანმოკლე საბჭოთა მთის რესპუბლიკის ნაწილი. იგი გახდა ჩრდილოეთ ოსეთის ავტონომიური ოლქი 1924 წლის 7 ივლისს და შემდეგ გახდა ჩრდილოეთ ოსეთის ავტონომიური საბჭოთა სოციალისტური რესპუბლიკა (ასსრ), რომელიც შედიოდა რუსეთის შემადგენლობაში. საბჭოთა ფედერაციული სოციალისტური რესპუბლიკა, 1936 წლის 5 დეკემბერს. მეორე მსოფლიო ომში ნაცისტების რუსეთში შეჭრა ჩრდილოეთ ოსეთზეც აისახა. გერმანელებმა ვლადიკავკაზის აღება სცადეს 1942 წლის ნოემბერში, მაგრამ მოცემული შეტევა მოიგერიეს. მინი|311x311პქ|ჩრდილოეთ ოსეთ-ალანიის თანამედროვე რუკა ომის დროს და მის შემდეგ სტალინმა განახორციელა მთელი ეთნიკური წარმოშობის მასობრივი დეპორტაცია, რაც აიხსნება ანტისაბჭოთა, სეპარატიზმითა და ნაცისტურ გერმანიასთან თანამშრომლობით. ეს განსაკუთრებით შეეხო ბალყარელებს, ჩეჩნებსა და ინგუშებს. 1944 წლიდან მდინარე თერეკის მარჯვენა სანაპიროზე მდებარე პრიგოროდნის ოლქის ნაწილი ეკუთვნოდა ჩეჩნეთ-ინგუშეთის ასსრ ნაწილს, მაგრამ ის ჩრდილოეთ ოსეთს გადაეცა იოსებ სტალინის მიერ ჩეჩნებისა და ინგუშების ცენტრალურ აზიაში დეპორტაციის შემდეგ. მიუხედავად იმისა, რომ საბოლოოდ მათ გადასახლებიდან დაბრუნების უფლება მიეცათ, მათ ძირითადად არ მიეცათ თავდაპირველ ტერიტორიებზე დასახლების უფლება. სამაგიეროდ, 1957 წელს ჩეჩნეთ-ინგუშეთის ასსრ-ს გადაეცა სტავროპოლის მხარის სამი ოლქი. 1982 წელს მიღებული ადგილობრივი კანონი რეალურად კრძალავდა ეთნიკურ ინგუშებს ჩრდილოეთ ოსეთში ბინადრობის ნებართვის მიღებას.
პოსტსაბჭოთა ეპოქა
საბჭოთა კავშირის დაშლამ განსაკუთრებული პრობლემები შეუქმნა ოს ხალხს, რომელიც იყო გაყოფილი ჩრდილოეთ ოსეთსა, რომელიც რუსეთის სფსრ-ს შემადგენლობაში შედიოდა და სამხრეთ ოსეთს შორის, რომელიც შედიოდა საქართველოს სსრ-ს შემადგენლობაში. 1990 წლის დეკემბერში საქართველოს უზენაესმა საბჭომ გააუქმა ოსეთის ავტონომიური ანკლავი რეგიონში მზარდი ეთნიკური დაძაბულობის ფონზე და მოსახლეობის დიდი ნაწილი საზღვრის გადაღმა გაიქცა, ჩრდილოეთ ოსეთში ან საქართველოში. დაახლოებით 70,000 სამხრეთელი ოსი ლტოლვილი გადაასახლეს ჩრდილოეთ ოსეთში, რამაც გამოიწვია შეტაკებები პრიგოროდნის რაიონში, ძირითადად, ინგუშ მოსახლეობასთან. ამან გამოიწვია ოს-ინგუშური კონფლიქტი.
სამხრეთ ოსეთში კონფლიქტის შედეგებთან გამკლავებასთან ერთად, ჩრდილოეთ ოსეთს მოუწია გამკლავება ლტოლვილებთან და მეზობელ ჩეჩნეთში ომის დროს გამოწვეულ ბრძოლებთან. ყველაზე სისხლიანი ინციდენტი იყო 2004 წლის სექტემბრის ბესლანის მძევლების კრიზისი, როდესაც შამილ ბასაევის მუსულმანმა სეპარატისტებმა აიღეს კონტროლი სკოლაზე. ტერორისტებსა და რუსულ ძალებს შორის შეტაკებისას, რომელმაც კრიზისი დაასრულა, დაიღუპა 335 მშვიდობიანი მოქალაქე, უმეტესობა ბავშვები.
ლიტერატურა
კატეგორია:ოსეთის ისტორია
არტიომ სურკოვი
არტიომ სურკოვი (დ. 15 ოქტომბერი, 1993, სარანსკი) — რუსი ბერძნულ-რომაული სტილით მოჭიდავე სპორტსმენი, რუსეთის ჩემპიონატების პრიზიორი, ოვროპის ნაციათა თასის მფლობელი, 2015 წლის ევროპის თამაშობების ჩემპიონი, ევროპის ორგზის ჩემპიონი, მსოფლიო ჩემპიონატების ჩემპიონი და პრიზიორი, რუსეთის საერთაშორისო კლასის სპორტის ოსტატი, 2020 წელის ტოკიოს საზაფხულო ოლიმპიური თამაშობების მონაწილე.
NGC 501
NGC 501 — გალაქტიკა თევზების თანავარსკვლავედში. აღმოჩენის თარიღია 1856 წლის 28 ოქტომბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
Carebara vidua vidua
Carebara vidua vidua — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Carebara-ს გვარიდან.
სქოლიო
კატეგორია:ჭიანჭველები
გიორგი სალაყაია
გიორგი სალაყაია (დ. 10 ივლისი, 1970, თბილისი) — ქართველი ინჟინერი, პოლიტიკოსი.
რესურსები ინტერნეტში
კატეგორია:დაბადებული 10 ივლისი კატეგორია:დაბადებული 1970 კატეგორია:საქართველოს VI მოწვევის პარლამენტის წევრები კატეგორია:საქართველოს ტექნიკური უნივერსიტეტის კურსდამთავრებულები (1992) კატეგორია:თბილისში დაბადებულები გიორგი
კრასნაია-ზარია (ლენინგრადის ოლქი)
კრასნაია-ზარია (Красная Заря) — დაბა ვსევოლოჟსკის რაიონში, ლენინგრადის ოლქში, მიეკუთვნება სვერდლოვის საქალაქო დასახლებას. 2007 წლის მონაცემებით დაბის მოსახლეობა 274 ადამიანს შეადგენდა.
პირველი დასახლება მომავალი დაბის ადგილას ჯერ კიდევ 1500 წელს არსებობდა, რომელიც ვოდსკაია პიატინის აღწერაშია დაფიქსირებული, ეს იყო ვალიტოვო. ვალიტოვო — კარელიური წარმოშობის სიტყვა, მომდინარეობს სიტყვა „ва́лит“-დან, რაც ქართულად „კარელიის უხუცესს“ ნიშნავს. სოფელი აღნიშნული იყო XVII საუკუნით დათარიღებულ შვედურ რუკაზე. 1960 წელს კრასნაია-ზარია შედიოდა ნოვოსარატოვკას სოფსაბჭოში. ამჟამად დაბის ტერიტორიაზე მრავლადაა კოტეჯები.
სქოლიო
კატეგორია:ლენინგრადის ოლქის დაბები
კონსტანტინოპოლის სომეხთა საპატრიარქო
კონსტანტინოპოლის სომხური საპატრიარქო (Պատրիարքութիւն Հայոց Կոստանդնուպոլսոյ) — სომხური სამოციქულო ეკლესიის ავტონომიური საპატრიარქო რეზიდენციით სტამბოლში.
კონსტანტინოპოლის საპატრიარქოს დაარსება 1461 წელს
ალტ=Armenian Patriarch of Constantinople - P1040052.JPG|მინი|კონსტანტინოპოლის სომეხთა საპატრიარქო ბიზანტიის პერიოდში სომხურ სამოციქულო ეკლესიას კონსტანტინოპოლში მოქმედების უფლება არ მიეცა, რადგან ორი ეკლესია (სომხური ეკლესია და მართლმადიდებლური ეკლესია) ერთმანეთს ერეტიკოსებად თვლიდნენ.
განხეთქილების საფუძველი აღმოსავლური მართლმადიდებლური ეკლესიების მიერ ქალკედონის კრების უარყოფა იყო, რომლის ნაწილია სომხური ეკლესია.
კონსტანტინოპოლის დაპყრობის შემდეგ ოსმალეთის იმპერიამ კონსტანტინოპოლის ბერძნულ მართლმადიდებელ საპატრიარქოს ქალაქში დარჩენის უფლება მისცა. მაგრამ სულთანმა მეჰმედ II-მ სომხებს სთხოვა დაეარსებინათ საკუთარი ეკლესია ოსმალეთის ახალ დედაქალაქში. შედეგად შეიქმნა კონსტანტინოპოლის სომეხთა საპატრიარქო, რომელიც იყო უმაღლესი რელიგიური ინსტიტუტი ოსმალეთის იმპერიაში. მცირე პერიოდის განმავლობაში სირიის მართლმადიდებლური ეკლესიაც მოექცა სომხეთის საპატრიარქოს იურისდიქციაში.
კონსტანტინოპოლის პირველი სომეხი პატრიარქი იყო ჰოვაკიმ I, რომელიც იმ დროს ბურსას მიტროპოლიტი იყო. 1461 წელს იგი სულთან მეჰმედ II-მ კონსტანტინოპოლის სომეხთა პატრიარქად დანიშნა. ჰოვაკიმ I აღიარებული იყო ოსმალეთის იმპერიაში ყველა სომეხის რელიგიურ და საერო ლიდერად და ატარებდა მილეტბაშის, ეთნარქის და პატრიარქის ტიტულს.
1908–1922 წწ
1896 წელს სულთანმა აბდულჰამიდ II-მა სომეხთა მმართველობის კონსტიტუცია შეაჩერა.
ამის შემდეგ 1908 წელს კონსტანტინოპოლის სომეხ პატრიარქს მადეოს III-ს (იზმირლიანი) ნება დართეს დაბრუნებულიყო სტამბოლში, როდესაც ახალგაზრდა თურქებმა სულთანი აბდულჰამიდ II გადააყენეს. თურქეთის ახალმა ადმინისტრაციამ ასევე აღადგინა კონსტიტუცია. ახალგაზრდა თურქების მეფობის საწყის პერიოდში სომხებმა დაიბრუნდეს თავისუფლება, თუმცა 1915 წელს დაიწყო მათ შევიწროება.
1915 წელს დაიწყო სომეხთა მასობრივი დეპორტაცია, ანუ სომხების გენოციდი. გენოციდი განხორციელდა პირველი მსოფლიო ომის დროს და ორ ძირითად ეტაპს მოიცავს: შრომისუნარიან მამაკაცთა მკვლელობა და ქალების, ბავშვების, მოხუცებისა და შეზღუდული შესაძლებლობების მქონე პირების დეპორტაცია და სიკვდილი. დაღუპულთა რიცხვი მერყეობს 1-დან 1,5 მილიონამდე.
სომეხთა გენოციდის გადარჩენილთა ბედის შესამსუბუქებლად საპატრიარქომ დააარსა ობლების დახმარების კომიტეტი, დეპორტირებულთა ცენტრალური კომიტეტი და ასევე ჩაერთო ეროვნული დახმარების მისიის ჩამოყალიბებაში.
თურქეთის რესპუბლიკა, 1923–დღემდე
დღეს სომეხი პატრიარქი თურქეთში სომხური სამოციქულო ეკლესიის მეთაურად არის აღიარებული და მას სახელმწიფო ცერემონიებზე იწვევენ.
2010 წელს არამ ათეშიანი დანიშნა კონსტანტინოპოლის სომეხთა საპატრიარქო მმართველის მოვალეობის შემსრულებლად 2010 წელს პატრიარქ მესრობ II მუტაფიანის ავადმყოფობის გამო. თურქეთის სომხური თემის ზოგიერთმა წევრმა გააკრიტიკა ეს ნაბიჯი და საყოველთაო კენჭისყრით ახალი პატრიარქის არჩევა მოითხოვა. საბოლოოდ, სინოდმა გადაწყვიტა 2016 წლის 26 ოქტომბერს პატრიარქის მესრობ II მუტაფიანის გადაყენება და არჩევნების ჩატარება. პატრიარქ მესრობ II-ის გარდაცვალების შემდეგ, პატრიარქად საჰაკ II მაშალიანი აირჩიეს
პუბლიკაციები
საპატრიარქო აქვეყნებს ყოველწლიურ მიმოხილვებს სომხურ ენაზე სახელწოდებით Shoghagat (სხივები ზემოდან), რომელიც მოიცავს თეოლოგიურ, ლიტურგიულ, ისტორიულ და კულტურულ სტატიებს. ყოველკვირეულად (ზაფხულის თვეებში ყოველთვიურად) გამოდის პატარა, ილუსტრირებული ბიულეტენი Lraper. ორენოვანი Lraper არის სომხურ და თურქულ ენებზე.
სქოლიო
კატეგორია:სომეხთა საპატრიარქო კატეგორია:კონსტანტინოპოლის სომეხთა საპატრიარქო კატეგორია:სომხური საპატრიარქოები
Every Little Thing She Does Is Magic
სიმღერის შემდეგი სტროფი სტინგმა დაამატა შემდეგი სტუდიური ალბომის სიმღერაში O My God:
''Do I have to tell the story Of a thousand rainy days Since we first met? It's a big enough umbrella But it's always me that ends up getting wet. ''
იგივე სტრიქონები ჟღერს სტინგის სოლო-სიმღერაში Seven Days (1993).
1981 წლის ნოემბერში სიმღერა მოხვდა ბრიტანეთის ჩარტის სათავეებში. აშშ-ში იგი ჩარტის მესამე პოზიციაზე მოხვდა.
2010 წლის ვერსია
სიმღერის განსხვავებული ვერსია შეტანილია სტინგის 2010 წლის სტუდიურ ალბომში Symphonicities. ამ დისკში მუსიკოსის მიერ წარმოდგენილი იქნა The Police-ისა და საკუთარი სოლო-კარიერის კომპოზიციების ორკესტრული ვერსიები.
Dorymyrmex agallardoi
Dorymyrmex agallardoi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dorymyrmex-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
სიერვანა
სიერვანა (Ciérvana, Zierbena) — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ბისკაიის პროვინციის გრან-ბილბაოს კომარკის შემადგენლობაში. ფართობი — 9,15 კმ². მოსახლეობა — 1520 კაცი (2020 წ.).
სქოლიო
კატეგორია:ბისკაიის მუნიციპალიტეტები კატეგორია:ბისკაიის ქალაქები
გუაჩუნა
გუაჩუნა (Laguna Guachuna) — მტკნარი ტბა ბოლივიაში, ბენის დეპარტამენტში. მდებარეობს ზღვის დონიდან 150 მეტრზე, როგაგუადოსა და უაიტუნასის ტბებს შორის. მისი მაქსიმალური სიგრძე 20 კმ-ია, სიგანე 8 კმ, ხოლო ზედაპირის ფართობი 102.8 კმ². სანაპირო ზოლის სიგრძე 60 კმ-ს შეადგენს.
რესურსები ინტერნეტში
კატეგორია:ბოლივიის ტბები
ერკეთი
ერკეთი — ჩოხატაურის მუნიციპალიტეტის სოფლების ზემო ერკეთისა და ქვემო ერკეთის ძველი სახელწოდება. ამჟამად ერკეთი წარმოადგენს თემს, რომელშიც გაერთიანებულია სოფლები: ქვემო ერკეთი, ზემო ერკეთი, შუბანი, ქვემო ონჭიქეთი და ზემო ონჭიქეთი.
ისტორია
ტოპონიმ ერკეთის წარმომავლობა ერთი ვერსიით უკავშირდება საგეოგრაფიო სახელ „ერგეს“: ერგე > ერკე > ერკეთი. სახელი ერგე ჯერ კიდევ გვხვდება XVIII საუკუნის დამდეგამდე:. ადრე ანტიკურ ხანაში (ძვ. წ. VI-V სს) ერგეს ეკონომიკურ ცენტრად ბუკისციხის ანტიკური პერიოდის, გალავნიანი ქალაქი უნდა ჩაითვალოს.
სოფელი ერკეთი იხსენიება 1839 წელს. ერკეთის სასოფლო საზოგადოება ოზურგეთის მაზრაში შეიქმნა XIX საუკუნის შუაში. მასში შედიოდა 14 სოფელი: ერკეთი, ნაბეღლავი, ონჭიქეთი, საყვავისტყე, ციხე, შუბანი, იანეული, ხევი, ქვაბღა, ბჟოლიეთი, ბუქსიეთი, თავპანტა, ბუკისციხე, გაგამერია. 1880-იან წლებში ერკეთში 8-15 ნოემბერს იმართებოდა ბაზრობა. 1893 წელს სოფელში დაიბადა პლატონ კეშელავა.
სქოლიო
კატეგორია:ჩოხატაურის მუნიციპალიტეტის ისტორიული სოფლები კატეგორია:ჩოხატაურის მუნიციპალიტეტი კატეგორია:გურიის თემები
ავსტრიის ფედერალური მხარეები
ავსტრია ფედერაციული რესპუბლიკაა და 9 ფედერალურ მხარეს მოიცავს (Länder). გერმანულში სიტყვა Land ქვეყანასაც შეიძლება აღნიშნავდეს, რის გამოც ორაზროვნებისგან თავის ასაცილებლად სიტყვა Bundesländer (სიტყვა-სიტყვით ფედერალური მხარეები) გამოიყენება. ავსტრიის კონსტიტუციაში ორივე ტერმინია გამოყენებული. ფედერალურ მხარეებს შეუძლიათ ინდივიდუალურად კანონების მიღება, რომლებიც კონსტიტუციის ფარგლებში ჯდება. ყოველ მხარეს ავსტრიის პარლამენტში საკუთარი წარმომადგენლები ჰყავს.
მხარეების სია
ავსტრიის ცხრა ფედერალური მხარეა (Bundesländer):
სქოლიო
კატეგორია:ავსტრიის მხარეები კატეგორია:ავსტრიის ადმინისტრაციული დაყოფა კატეგორია:ქვეყნის ადმინისტრაციული დანაყოფი
ნიკო ბელიკი
ნიკო ბელიკი (სერ. Нико Белић, Niko Belić) — Grand Theft Auto IV-ის მთავარი პროტაგონისტი და მართვადი პერსონაჟი. ნიკო წარმოშობით სერბია. იგი მონაწილეობდა იუგოსლავიის ომებში. ომში ნახულმა სისასტიკემ და ბოროტებამ სამუდამოდ შეცვალა ნიკო და მისი წარმოდგენა ცხოვრებაზე: იგი ცინიკური და გულცივი ადამიანი გახდა. 30 წლის ასაკში იგი გადავიდა საცხოვრებლად ლიბერტი სიტიში (რომლის პროტოტიპია ნიუ იორკი) რათა გამოქცეოდა უსიამოვნო წარსულს და აეხდინა "ამერიკული ოცნება". ნიკო ამ ნაბიჯის მართებულობაში დაარწმუნა მისმა ბიძაშვილმა, რომან ბელიკმა, რომელიც დაპირდა მდიდრულ ცხოვრებას ლამაზ გოგოებთან ერთად, სპორტულ მანქანებსა და ბევრ ფულს. ახალ ქალაქში ჩამოსვლისთანავე ნიკო მიხვდა, რომ რომანის მონაყოლი ბევრად შორს იყო რეალობისგან. რომანი ფლობდა ტაქსის ბიზნესს, თუმცა რუსული და ალბანური მაფიის დიდი ვალი ჰქონდა. ნიკოს წარსულის კარგად მცოდნემ, რომანმა მოატყუა საკუთარი ბიძაშვილი, რათა გადმოეყვანა ლიბერთი სიტიში. მან იცოდა, რომ ნიკო იბრძოლებდა მისი მდევრების წინააღმდეგ და საბოლოოდ რომანის ტყუილი მან რეალობად აქცია.
ნიკო ბელიკს ახმოვანებს მაიკლ ჰოლიკი, რომელსაც ამისთვის 100.000 აშშ დოლარი გადაუხადეს.
სქოლიო
კატეგორია:Grand Theft Auto-ს პერსონაჟები
ყოშთანთაუ
ყოშთანთაუ (Коштан-тау) — მწვერვალი რუსეთში, ყაბარდო-ბალყარეთში. მდებარეობს ცენტრალურ კავკასიონის გვერდით ქედზე, მდინარე ჩერეკის სათავეებში, მწვერვალ დიხთაუს აღმოსავლეთით. სიმაღლე 5152 მ. კავკასიონის ერთ-ერთი ყველაზე მაღალი და ძნელად მისადგომი მწვერვალი. აგებულია კრისტალური ქანებით. კალთებზე თოვლისა და ფირნის ველები და დიდი მყინვარებია. უმთავრესად ჩრდილოეთ კალთიდან ეშვება 5 მოზრდილი პირველი თანრიგის მყინვარი. 1888 წლის 17 აგვისტოს ყოშთანთაუზე ასვლისას დაიღუპა რამდენიმე ალპინისტი და გამყოლი. ყოშთანთაუ პირველად დაიპყრეს 1889 წელს. დღეისათვის მწვერვალი ალპინიზმის პოპულარული ადგილია.
კილიმანჯარო
კილიმანჯარო — ვულკანური წარმოშობის მთა ჩრდილო-აღმოსავლეთ ტანზანიაში, მოიცავს აფრიკის უმაღლეს პიკს (უჰურუს/კიბოს პიკი, 5895 მ). ეს არის უზარმაზარი სტრატოვულკანი, ამჟამად არააქტიური, გაზის ამომშვები კრატერებით, რომლის მთავარი ამოსასვლელი მდებარეობს მწვერვალ კიბოზე (ასევე უჰურუ).
ტოპონიმიკა
უცნობია სახელ "კილიმანჯაროს" წარმოშობა, თუმცა რამდენიმე თეორია არსებობს. ევროპელმა მოგზაურებმა ეს სახელი 1860 წელს დაამკვიდრეს და მათი ცნობით ეს იყო ამ მთის სახელი სუაჰილის ენაზე, რომლის თანახმადაც სიტყვა "კილიმანჯარო" წარმოქმნილი იყო სიტყვათშერწყმით "კილიმა" (გორაკი, მცირე მთა) და "ნჯარო", რომლის სავარაუდო წარმომავლობა თეორიაზეა დამოკიდებული — ერთი ვარაუდით ეს უძველესი სუაჰილი სიტყვაა და ნიშნავს "თეთრს" ან "მანათობელს", ან არა-სუაჰილი წარმოშობის, სიტყვა კიჩაგას ენაზე "ჯარო" ნიშნავს "ქარავანს". თუმცა საორჭოფოა თუ რატომ იქნა გამოყენებული დამაკნინებელი "კილიმა" ნაცვლად შესაფერისი სიტკვისა "მლიმა" (მთა). ეს სახელი შეიძლება ადგილობრივი ხუმრობა იყოს, გულისხმობს რა, რომ "ნჯაროს მცირე გორაკი" აფრიკის კონტინენტის უდიდესი მთაა და მთამსვლელთა გიდების გადმოცემით ეს მთა ნჯაროს ხალხისა იყო. მეორე მოსაზრებით, ეს სახელი მომდინარეობს კიჩაგას ენაზე სიტყვიდან "კილმანარე" ან "კილეაჯაო" და ნიშნავს "ფრინველის/ლეოპარდის/ქარავნის მძლეველს". თუმცა ეს თეორია ვერ ხსნის იმას თუ რატომ არ გამოიყენებოდა ეს სიტყვა კიჩაგას ენაზე XIX საუკუნის შუა წლებიდან ევროპაში მიღებამდე.
ალტერნატიული თეორია ამგვარია: 1848 წლის 10 ნოემბერს გერმანელმა მისიონერმა რებმანმა საკუთარ დღიურში ჩაიწერა: ამ დილით ჩვენ ჯაგას მთა ყველაზე მკაფიოდ დავინახეთ". ჯაგას ევროპელები ეძახდნენ "ჩაგას". კილიმანჯარო შესაძლოა ასევე იყოს ევროპელების გამოთქმული ჩაგას ფრაზა "კილე-ლემა-ირჰო" რაც ნიშნავს "ჩვენ ვერ შევძელით მასზე ასვლა". თუ ასეა, მაშინ ეს სახელი, კილე-ლემა-ირჰო / კილიმანჯარო, იქნებოდა ჩაგას ხალხის მიერ მთის მანათობელი კიბოსა და მავენზის პიკებზე ახალმოსულთა შეკითხვაზე პასუხი. კიბოს პიკი ჩანს კიბოშოს მხრიდან, ხოლო მავენზისა კი — მარანუდან.
პირველი ასვლა
thumb|300px|კილიმანჯარო 1861 წელს კარლ კლაუს ფონ დერ დეკენმა რიჩარდ თორნტონთან ერთად სცადეს კილიმანჯაროზე ასვლა, "რომლებმაც 8200 ფუტზე მაღლა ასვლა ვერ შეძლეს" (2,500 მ). 1862 წელს ფონ დერ დეკენმა ხელმეორედ სცადა ასვლა, ამჯერად ოტო კერსტენთან ერთად. მათ 4280 მეტრზე შეძლეს ასვლა.
1880-იან წლებში მთა, რომელსაც ამ პერიოდში "კილიმა-ნდშარო"-ს უწოდებდენ გერმანულად სუაჰილის სიტყვების მიხედვით, გერმანული აღმოსავლეთ აფრიკის ნაწილი გახდა, მას შემდეგ, რაც კარლ მეტერმა ადგილობრივი ბელადები დაიყოლია ტრაქტატზე მოეწერათ ხელი (მოარული ისტორია, თითქოს დედოფალმა ვიქტორიამ მთა მის შვილიშვილს კაიზერ უილჰელმ II-ის აჩუქა, მცდარია). 1889 წელს კიბოს პიკს გეოლოგმა ჰანს მაიერმა "კაიზერ-უილჰელმ-სპიტცე" (კაიზერ უილჰელმის პიკი) დაარქვა, 1889 წლის 5 ოქტომბერს პირველად ასვლის აღსანიშნავად. ეს სახელი გამოიყენებოდა 1918 წლამდე, როდესაც პირველი მსოფლიო ომის შემდეგ გერმანიის კოლონიები ბრიტანეთის იმპერიას გადაეცა. ხოლო როდესაც ბრიტანეთის ადმინისტრაციაში მყოფი ტანგანიკა 1961 წელს დამოუკიდებელი გახდა, პიკს დაარქვეს უჰურუს პიკი, რაც სუაჰილის ენაზე "თავისუფლების პიკს" ნიშნავს. thumb|150px|"კილიმა-ნდშარო"-ს ისტორიული რუკა გერმანის აღმოსავლეთ აფრიკაში, 1888 ჰანს მეიერი, გერმანელი პროფესორი, იყო პირველი ევროპელი, რომელმაც მთა კილიმანჯარო დაიპყრო. მას თან ახლავდა ავსტრიელი მთამსვლელი ლუდვიგ პურჩელერი და მარანგუს სამხედრო სკაუტი კინიალა ლაუვო. მათ მწვერვალს 1889 წლის 5 ოქტომბერს მიაღწიეს.
გეოლოგია
კილიმანჯარო აფრიკის უმაღლესი მთა და მსოფლიოს შვიდ მწვერვალთაგან სიმაღლით მეოთხეა. მისი უმაღლესი წერტილი, უჰურუს პიკი, ზღვის დონიდან 5895 მეტრზეა.
მიძინების მიუხედავად, კილიმანჯაროს მთავარი მწვერვალი კიბოს კრატერზე რამდენიმე არხიდან გაზი ამოდის. მეცნიერებმა 2003 წელს დაასკვნეს რომ მდნარი მაგმა ამ მწვერვალის კრატერიდან სულ 400 მეტრის სიღრმეზე იყო. წარსულში კიბოს მწვერვალზე რამდენიმე ჩავარდნა და მეწყერი მომხდარა, რომელთაგან ერთ-ერთის დროს ე. წ. დასავლეთის ნარღვევი წარმოიქმნა.
სქოლიო
კატეგორია:ტანზანიის მთები კატეგორია:შვიდი მწვერვალი
Dark Globe
სიმღერის საკუთარი ვერსიები შეასრულეს ჯგუფებმა R.E.M. და Placebo. 2006 წლის ტურნეს მსვლელობისას ის აგრეთვე შეასრულა დევიდ გილმორმაც, ხოლო ჩანაწერი შეტანილია მის სინგლში „Arnold Layne“.
ჩაწერა
1969 წლის 12 ივნისის სესიის დროს მუშაობდნენ პროდიუსერები, დევიდ გილმორი და როჯერ უოტერსი. ბარეტმა ამ სესიის დროს ჩაწერა როგორც „Dark Globe“, ასევე სხვა სიმღერები. მიუხედავად იმისა, რომ გილმორიც და უოტერსიც მას დასრულებულად თვლიდნენ, ჩაიწერა მესამე დუბლიც. ამასთან, ალბომში შევიდა პირველი ამ დუბლებიდან On 26 July,. „Dark Globe“-ის დუბლებს სტუდიურ შენიშვნებში ეწოდებოდა „Wouldn't You Miss Me“. მისი, ისევე, როგორც კიდევ ორი სიმღერის ხმის მიქსი, მომზადდა 6 აგვისტოს.
სქოლიო
კატეგორია:1970 წლის სიმღერები კატეგორია:სიდ ბარეტის სიმღერები
Carebara vidua fur
Carebara vidua fur — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Carebara-ს გვარიდან.
სქოლიო
კატეგორია:ჭიანჭველები
ძლიერი ურთიერთქმედება
მინი|ელემენარული ნაწილაკების სტანდარტული მოდელი ძლიერი ურთიერთქმედება — ელემენტარულ ნაწილაკებს შორის 4 ცნობილი ფუნდამენტური ურთიერთქმედების ერთ-ერთი ტიპი (დანარჩენი ტიპებია ელექტრომაგნიტური, გრავიტაციული და სუსტი ). ძლიერ ურთიერთქედებაში მონაწილე ნაწილაკებს უწოდებენ ვ|ჰადრონებს, განსხვავებით ფოტონებისა და ლეპტონებისაგან, რომელთაც არ ახასიათებთ ძლიერი ურთიერთქმედება. ძლიერი ურთიერთქმედების ერთ-ერთი გამოვლინებაა ბირთული ძალები, რომლებიც ნუკლონებს ერთანეთთან აკავშირებენ ატომბირთვში. ძლიერი ურთიერთქმედებას აქვს ქმედების მცირე რადიუსი (~10-13 სმ) და ამ მანძილებზე მნიშვნელოვნად აღემატება ყველა სხვა ტიპის ურთიერთქმედებას.
ურთიერთქმედებას ძლიერი ეწოდება იმის გამო, რომ ატომის ბირთვის რიგის მანძილებზე ეს ურთიერთქმედება დანარჩენ ურთიერთქმედებებზე გაცილებით ძლიერია, მაგალითად, ის 100-ჯერ აღემატება ელექტრომაგნიტურ ურთიერთქმედებას.
ძლიერი ურთიერთქმედებით გამოწვეული მიზიდულობის გავლენით პროტონები და ნეიტრონები ერთიანდებიან ატომის ბირთვში.
რესურსები ინტერნეტში
კატეგორია:ფუნდამენტური ურთიერთქმედება
ელ-ჯადიდა
ელ-ჯადიდა (არაბ. الجديدة - ახალი) — საპორტო ქალაქი მაროკოს ატლანტის ოკეანის სანაპიროზე, ელ-ჯადიდის პროვინციაში. 2004 წლის მონაცემებით, მისი მოსახლეობა 144 440 ადამიანს შეადგენდა. ზღვიდან, ელ-ჯადიდას საკმაოდ მავრული შეხედულება აქვს; ქალაქს გააჩნია დაჩეხილი ქვის პორტუგალიური კედლები.
ელ-ჯადიდა, ადრე ცნობილი, როგორც მაგასანი (Mazagão) პორტუგალიელებმა 1502 წელს დაიპყრეს და აკონტროლებდნენ 1769 წლამდე, სანამ მას მიატოვებდნენ. ქალაქის მოასახლეობა ბრაზილიაში გადასახლდა, სადაც დააარსეს ახალი დასახლება ნოვა-მაგასანი (Nova Mazagão). ამის შემდეგ ქალაქი სულთანმა მუჰამედ ბენ-აბდალაჰმა აიღო. მინი|მარცხნივ|250პქ|ელ-ჯადიდას გამაგრებული ქალაქი 2004 წელს, პორტუგალიური გამაგრებული ქალაქი მაგასანი იუნესკომ მსოფლიო მემკვიდრეობის სიაში შეიტანა, როგორც „თვალსაჩინო მაგალითი მაროკოული და ევროპული კულტურების გავლენისა", აგრეთვე „ადრეული მაგალითი რენესანსული იდეების განხორციელებისა, რომელიც შერწყმულია პორტუგალიურ სამშენებლო ტექნოლოგიებთან".
იუნესკოს თანახმად, პორტუგალიური პერიოდის ყველაზე მნიშვნელოვანი ნაგებობებია ცისტერნა და ღვთისმშობლის მიძინების ეკლესია.
ამჟამად, ქალაქის ექსპორტის მთავარი პროდუქტებია მარცვლეული კულტურები, ნუში, სიმინდი, მსხალი, შალი, ცვილი და კვერცხი. იმპორტით შედის ბამბა, შაქარი, ჩაი, ბრინჯი. ნავსადგურისა და საწარმოების გამო, ელ-ჯადიდას პლაჟები დაბინძურებულია.
რესურსები ინტერნეტში
კატეგორია:მაროკოს ქალაქები კატეგორია:მსოფლიო მემკვიდრეობის ძეგლები მაროკოში
Dorymyrmex alboniger
Dorymyrmex alboniger — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dorymyrmex-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
წყაროთუბანი
წყაროთუბანი — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ღულელების თემში. მდებარეობს ერწოს ქვაბულში, ზღვის დონიდან 1100 მეტრზე. თიანეთიდან დაშორებულია 30 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 23 ადამიანი.
სქოლიო
კატეგორია:თიანეთის მუნიციპალიტეტის სოფლები
NGC 502
NGC 502 — გალაქტიკა თევზების თანავარსკვლავედში. აღმოჩენის თარიღია 1862 წლის 25 სექტემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
Iron Mask
Iron Mask — ნეოკლასიკური მძიმე როკ ჯგუფი, ჩამოყალიბდა 2002 წელს, ბელგიელი გიტარისტის დუშან პეტროსის მიერ, რომელიც ცნობილია სიმფონიური მეტალ ჯგუფიდან Magic Kingdom.
ისტორია
ჯგუფის სახელწოდება და რამდენიმე სიმღერა ალბომიდან ეფუძნება ალექსანდრე დიუმას წიგნს „Man in the Iron Mask“ (კაცი რკინის ნიღაბში). ალბომი სახელწოდებით „Revenge is My Name“ ჩაიწერა ვასილი მოლჩანოვის (Magic Kingdom) მიერ. ვოკალის შემსრულებელი - ფილ ლეტო, კლავიშები - Youri De Groote.
მიწამაყვალა
სქოლიო
კატეგორია:ვარდისებრნი
Spirits in the Material World
Spirits in the Material World— ინგლისური როკ-ჯგუფ The Police-ის სინგლი მეოთხე სტუდიური ალბომიდან Ghost in the Machine.
1995 წელს ამ სიმღერის საკუთარი ვერსია ჩაწერა მუსიკოსმა პეტო ბანტონმა. სიმღერა შეტანილია ფილმში ეის ვენტურა: როდესაც ბუნება გიხმობს. მასში ასევე მღერის სტინგი.
სქოლიო
კატეგორია:The Police-ის სიმღერები კატეგორია:1981 წლის სიმღერები კატეგორია:1981 წლის სინგლები
Carebara vidua
Carebara vidua — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Carebara-ს გვარიდან.
სქოლიო
კატეგორია:ჭიანჭველები
საპროფიტები
საპროფიტები (sapros — დამპალი და   phyton— მცენარე) — მცენარეები, რომლებიც იკვებებიან მკვდარი ორგანიზმების ორგანული ნივთიერებებით ან ცოცხლის გამონაყოფით. კვების ტიპის მიხედვით განეკუთვნებიან ჰეტეროტროფულ ორგანიზმებს.
საპროფიტები ავტოტროფულ ორგანიზმებთან ერთად მნიშვნელოვან როლს ასრულებენ დედამიწაზე ნივთიერებათა წრებრუნვაში. ისინი მცენარეთა და ცხოველტა ნაშთს წყლად, ნახშირორჟანგად, ამიაკად და სხვა არაორგანუ შენაერთებად გარდაქმნიან. საპროფიტები გვხვდება მეტწილად ბაქტერიებში, აქტინომიცეტებსა და სოკოებში. წყალმცენარეებიდან ტიპური საპროფიტებია პოლიტომა  (ქლამიდომონასისებრთა ოჯახი),  პროტოთეკა (პროტოკოკუმისებრთა ოჯახი) და სხვა. ყვავილოვნებიდან საპროფიტებს ხშირად აკუთვნებენ მსხალიჭასებრთა, ჯადვარისებრთა და სხვა ოჯახის მცენარეებს, რომლებიც უფრო მიკოტროფულ პარაზიტულ მცენარეებად უნდა ჩაითვალოს.
ლიტერატურა
კატეგორია:მცენარეები
სახალხო ფურცელი
„სახალხო ფურცელი“ — ქართული პოლიტიკური და ლიტერატურული ყოველდღიური გაზეთი, სოციალ-ფედერალისტთა პარტიის ორგანო. გამოდიოდა 1914–1917 წლებში თბილისში გაზეთ „სახალხო გაზეთის“ ნაცვლად. 1917–1921 წლებში „სახალხო საქმე“ ერქვა. 1914–1917 წლებში გაზეთს ჰქონდა ყოველკვირეული „სურათებიანი დამატება“. რედაქტორ-გამომცემელი — დ. ჯორჯაძე.
ლიტერატურა
კატეგორია:ქართულენოვანი გაზეთები კატეგორია:რუსეთის იმპერიის გაზეთები
ტალინი
ტალინი (ყოფილი რეველი) — ესტონეთის დედაქალაქი. გაშენებულია ფინეთის ყურის სამხრეთ სანაპიროზე.
ისტორია
ესტონური ეროვნული ეპოსის „კალევიპოეგის“ თანახმად, ოდესღაც ესტონეთს ძლევამოსილი, კეთილი და ბრძენი მეფე, კალევი მართავდა და როგორც ამქვეყნად ყველა ცოცხალის ხვედრია, რაც უნდა ძლევამოსილი, კეთილი და ბრძენი იყოს, იგი გარდაიცვალა. მის საფლავზე უზარმაზარი ციხე–სიმაგრე გაშენდა იმ ქვებით, რომელიც ლინდას, კალევის მეუღლეს განუწყვეტლივ მოჰქონდა წინსაფრით. ლეგენდა მოგვითხრობს, რომ სწორედ მაშინ, როდესაც ციხე–სიმაგრის დასრულებას თითქმის არაფერი უკლდა, ლინას წინსაფარიდან ერთი დიდი ლოდი დაუვარდა. დაღონებული დედოფალი ლოდზე ჩამოჯდა და ატირდა. სწორედ მისი ცრემლებიდან დაიბადა ტბა იულემისტე, რომელიც მდებარეობს ქალაქზე მაღლა, მისგან სამხრეთით კირქვიან პლატოზე აეროპორტთან. ამ ტბაში სანაპიროსთან დღესაც მოჩანს ერთი ლოდი და ყველა ესტონელი აბსოლუტურად დარწმუნებულია, რომ იგი სწორედ დედოფლის სახსოვარია.
ციხე–სიმაგრეს ტოომპეა ეწოდა და იგი ახალი ქალაქის ბირთვი გახდა...
ლეგენდა ლეგენდად, მაგრამ მიუხედავად იმისა, რომ არ არსებობს ობიექტური წყარო, რომელიც მიუთითებდა ტოომპეას რეალურ ასაკს, მეცნიერულად დასტურებულია, რომ პირველი დასახლება მდ. ჰაირიაპეას (დღეს გადახურულია) კელდრიმიაეს რაიონში, ანუ ზუსტად იქ, სადაც ტოომპეა დგას, 35 000 წლის წინ გამოჩნდა. პირველი სარწმუნო წყარო ჩნდება 1219 წლის ანალებში, როდესაც დანიელებმა მეფე ვალდემარ II წინამძღოლობით აიღეს ლინდანისის (სკანდინავიურ წყაროებში) თუ ლინდანიასის (რუსულ წყაროებში) ციხე–სიმაგრე და ქალაქი კალევანი (სკანდ. წყაროები), თუ კოლუვანი (რუს. წყაროები). თანამედროვე ტოომპეა და ტალინი. თავად ქალაქის თანამედროვე სახელწოდებაც ამ ფაქტს უკავშირდება. ტალინის სახელწოდების ესტონური ორიგინალი Tallinn ნიშნავს დანიელთა ქალაქს.
ამის შემდეგ, 1230 წელს 200 გერმანელი ვაჭარი და ხელოსანი ჩამოვიდა ტალინში და ტოომპეას ძირს დაესახლა. (ტოომპეას ციხე–სიმაგრე ბორცვზეა გაშენებული). 1248 წელს, როდესაც ჩრდილოეთ ესტონეთს კვლავ დანიელები მართავდნენ, ტალინი ანუ რეველი, როგორც იგი იყო ცნობილი იმ დროს; შეუერთდა ლიუბეკის კავშირს. ქალაქში ჩამოყალიბდა ეკლესიები, მონასტრები, სავაჭრო–სახელოსნოები, სკოლები და ა.შ. 1343 წელს დანიამ ქვეყნის სამხრეთ რაიონებში დაბანაკებულ ტევტონებს ჩრდილოეთ ესტონეთი და მასთან ერთად ტალინი, ამ სიტყვის პირდაპირი მნიშვნელობით მიჰყიდა. XIV საუკუნის მეორე ნახევარში ტალინი გაწევრიანდა ჰანზის კავშირში, რამაც დიდად შეუწყო ხელი ეკონომიკურ აღმშენებლობას და წინსვლას.
ლივონიის ომის დაწყებიდან მცირე ხნის შემდეგ, 1561 წელს ტალინის საქალაქო საბჭომ შვედეთს გამოუცხადა ერთგულება. საპასუხოდ რუსეთის არმიებმა ტალინს ორჯერ შემოარტყეს ალყა 1570–1571 წელს სამი კვირით და 1577 წელს შვიდი კვირით. თუმცა ქალაქი არც ერთხელ არ დანებდა. ქალაქი დარჩა შვედეთის ტახტის ქვეშ გერმანული მართვით. ტალინის ხელისუფლება ესტლანდიის, ლიფლანდიის და კურლანდიის პროვინციის ჩრდილოეთ ნაწილს გადასწვდა. ეს ის რაიონებია, სადაც მოგვიანებით ესტონეთის რესპუბლიკა დაარსდება.
მოგვიანებით, როდესაც ესტონეთი რუსეთის იმპერიის ნაწილი გახდა, ტალინმა უკვე დედაქალაქის გამოკვეთილი ფუნქციები შეიძინა. ეს ფუნციები განსაკუთრებით გაძლიერდა 1918 წლის შემდეგ, როდესაც ტალინი ესტონეთის რესპუბლიკის სრულუფლებიან დედაქალაქად გამოცხადდა. მოგვიანებით, საბჭოთა პერიოდში, ტალინმა არნახული ექსპანსია დაიწყო. განსაკუთრებით აღმოსავლეთი მიმართულებით–სადაც აშენდა მუსტამიაეს, ოიისმიაესა და ლასნამიაეს ახალი რაიონები. 1991 წელს ტალინმა დამოუკიდებელი ესტონეთის მართვა დაიბრუნა...
ტალინში და მთელ ესტონეთშიც ყველამ იცის ლეგენდა ჭაღარა მოხუცის შესახებ, რომელიც იულემისტეს ტბაში ცხოვრობს. შეწუხებული იმით, რომ ქალაქი შენდება და მის სახლს უახლოვდება, იგი დგება ტბის ფსკერიდან ყოველი შემოდგომის ერთ ბნელ ღამეს, ეშვება ქალაქის კარიბჭესთან და კითხულობს „დასრულდა მშენებლობა თუ კვლავ გრძელდება?“ ყველამ იცის თუ რა უნდა უპასუხონ და თუ მაინც ვინმეს შემთხვევით წამოსცდა, რომ ქალაქში მშენებლობები დასრულდა, ან ქალაქი საბოლოოდ აშენდა; მაშინ ჭაღარა მოხუცი გახსნის იულემისტეს ჯებირებს, მიუშვებს წყალს ქალაქზე და მის მაცხოვრებლებიანად გაანადგურებს. ასე რომ, ტალინის მშენებლობა ჯერ არ დასრულებულა.
ტოომპეა
უხსოვარი დროიდან, 8 ჰექტრის მქონე ფართობი, რომელიც ტოომპეად იწოდება ესტონეთისთვის უფრო მეტია, ვიდრე უბრალოდ ცენტრი. მისი 45 მ–ის სიმაღლის კოშკი, პიკ ჰერმანი განასახიერებს ესტონეთის სახელმწიფოს. რა არის ტოომპეა, ამის გაგება არაესტონელთათვის როგორც ჩანს, ცოტა რთულია. ხოლო ესტონელთათვის მხოლოდ მისი სახელის ხსენება წმინდათა–წმინდაა.
ტოომპეას ციხე–სიმაგრე მდებარეობს ტალინის გულში, ძველი ქალაქის ცენტრში და ყოველთვის წარმოადგენდა ესტონელთა მმართველების და ესტონური არისტოკრატიის რეზიდენციას. დღესაც ამ ციხე–სიმაგრეშია განთავსებული ესტონეთის პარლამენტი, რიიგიკოგუ და ესტონეთის მთავრობა. ტოომპეას კომპლექსში შემავალი ნაგებობასნი ძირითადად 1684 წლის დიდი ხანძრის შემდეგ არიან აგებულნი ესტონელ–გერმანელი არისტოკრატიის მიერ.
ყველაზე შესანიშნავი ტოომპეას კომპლექსში თავად ტოომპეას კირქვის ციხე–სიმაგრეა, რომლის მშენებლობა ჯერ კიდევ XIII საუკუნეში დაიწყო. (მეფე კალევის და დედოფალ ლინდასგან აბსოლუტურად დამოუკიდებლად. მათი გარდაცვალებიდან ძალზე დიდი ხნის შემდეგ). ამ დროიდან შემორჩენილია სამი კოშკი–პიკ ჰერმანი (ყველაზე მაღალი), პილსტიცკერი და ლანდსკრონე–ლივონიის ორდენის მოწმეები. მოგვიანებით, იმპერატორ ეკატერინე II ბრძანებისამებრ, ციხე–სიმაგრის აღმოსავლეთი კედელი დაინგრა და მასში ჩაშენდა ორსართულიანი ნეო–კლასიკური შენობა, სადაც ტალინის (რეველის) გუბერნიის აპარატი განთავსდა. (1767–1773. არქ. ი. შულცი). 1808 წელს ის სამხრეთის მიმართულებით გაფართოვდა.
ტოომკირიკი
ტოომკირიკი, წმ. მარიამის კათედრალი ტოომპეას მსგავსად, XIII საუკუნით თარიღდება. პირველი ხის საყდარი როგორც ჩანს, 1219 წელს, დანიელების შემოჭრისთანავე უნდა აგებულიყო. 1240 წელს კი მეფე ვალდემარ II ქვის ტაძარი ააგო. თავდაპირველი ნაგებობა გოთურ სტილში იყო გადაწყვეტილი, XV საუკუნის ხანძრის შემდეგ კი ბაროკოს სტილში რესტავრირდა.
ისევე როგორც 1684 წლის ხანძარმა მთელი ძველი მოხატულობა გაანადგურა, ასევე განადგურდა ბალტიურ–გერმანული არისტოკრატიის საოჯახო გერბები, რომელიც ამ კათედრალში ინახებოდა. თუმცა ტაძარში კვლავ შემორჩა ასზე მეტი რელიკვია, რომელთა უმრავლესობა დამზადებულია XVII საუკუნის ცნობილი ტალინელი დურგლის, ქრისტიან აკერმანის მიერ. მისი ნახელავია აგრეთვე საკურთხეველიც. ტაძარში განისვენებს ესტონური წარმომავლობის გამოჩენილი ზღვაოსანი, პირველი რუსული გარსსაქვეყნო ექსპედიციის მეთაური–ადამ იოჰან ფონ კრუზენშტერნი, იგივე–ივანე კრუზენშტერნი.
ჰარიუს და ლინდას ბორცვები. ქიეკ ინ დე ქოიკ
ალექსანდრე ნეველის ტაძართან ახლოს აღმართულია ინგერმანლანდიური და შვედური ბასტიონები–ჰარიუ მიაგი და ლინდა მიაგი შესაბამისად. (ინგერმანლანდია–ისტორიული მხარე ფინეთის უბის სანაპიროზე ფინეთის საზღვრიდან ესტონეთის საზღვრამდე. დღეს რუსეთის ფედერაციის ლენინგრადის ოლქის ჩრდილო და ჩრდილო–დასავლეთი რაიონები). ორივე 1710 წლით თარიღდება და ორივეს თითქმის მთლიანად აქვთ შემორჩენილი პირვანდელი ფორმა. აქვე, ლინდა მიაგზე (ლინდას ბორცვი) აღმართულია ლინდას–ესტონეთის ეროვნული პოესის გმირის, ესტონეთის პირველი დედოფლის–ლეგენდარული მეფე კალევის მეუღლის და მეფე კალევიპოეგის დედის ქანდაკება. (1920. არქ. ა. ვაიცენბერგი). ბორცვის ძირას განლაგებულია სკვერი ჰირვეპარკი (ირმების ბაღი). აქ 1987 წლიდან იმართებოდა პირველი თავყრილობები საბჭოთა ოკუპაციის წინააღმდეგ.
ჰარიუმიაგზე აღმართულია შთამბეჭდავი კოშკი–ქიეკ ინ დე ქოიკი. ამ სახელწოდების ზუსტი თარგმანი ქართულად ცოტათი რთულია. ის შეიძლება გადმოიცეს, როგორც „შეჭვრეტა სამზარეულოში“. კოშკის სიმაღლე 45 მეტრია, კედლების სისქე კი 4 მეტრს აღწევს. აშენდა 1475–1483 წლებში ქალაქის სამხრეთ–დასავლეთ რაიონების დასაცავად. ეს ბასტიონი უამრავი ჭირ–ვარამის მომსწრეა–ალყა 1577 წელს ლივონიის ომებისას, როდესაც სანახევროდ დაინგრა. შემდეგ რესტავრირდა. თუმცა როგორც აღმოჩნდა, მხოლოდ იმისთვის რომ XVII-XVIII საუკუნეების ჩრდილოეთის ომისას კვლავ დაზიანებულიყო. დღესდღეობით იგი ტალინის ფორტიფიკაციათა მუზეუმს მასპინძლობს. ეზოში დგას ლივონიის ომებიდან შემორჩენილი 6 ზარბაზანი.
ალექსანდრე ნეველის ტაძარი
ტოომპეას პირდაპირ აღმართულია ალექსანდრე ნეველის ტაძარი. (1894–1900. არქ. მ. პრეობრაჟენსკი). ტაძარი აშენდა რუსეთის იმპერიის ძალაუფლების დემონსტრირებისთვის ესტონეთში.
ლიუჰიქე იალგ და პიკ იალგ
ძველი დროიდან ტოომპეადან დაბლა მოსახვედრად მხოლოდ ორი გზა არსებობდა. პირველი ფეხით ციცაბოფერდობზე–ლიჰიქე იალგი (მოკლე ფეხი) და მეორე–ცხენით შედარებით სწორი გზით–პიკ იალგი (გრძელი ფეხი). „მოკლე ფეხის“ ბოლოს იყო უბრალო ჭიშკარი, რომელიც XV საუკუნეში ჩაანაცვლა ძლიერმა კარიბჭემ თუმცა არა „მოკლე ფეხის“ ბოლოს, არამედ დასაწყისშივე–ტოომპეასთან. ამ ნაგებობათა აბსოლუტურმა უმეტესობამ პირვანდელი სახით მოაღწია ჩვენს დრომდე. უბრალო ჭიშკარი ასევე „გრძელი ფეხის“ ბოლოს არსებობდა, რომელიც 1380 წელს ქვის კოშკმა ჩაანაცვლა. მისი დღევანდელი ფორმა XV საუკუნიდან მოდის, როდესაც მასზე გაიარა კედელმა, რომელიც ტოომპეას და დაბლა ქალაქს ჰყოფდა ერთმანეთისგან.
რაეკოია პლატს
ტოომპეასთან ერთად ტალინის ისტორიული ცენტრის კომპოზიციაში მონაწილეობს რატუშის მოედანი (Raekoja plats) შუა საუკუნეებში ქალაქის ბაზრობა. შუა საუკუნეებში ეს ადგილი გამოიყენებოდა აგრეთვე დელეგაციათა მისაღებად, ფესტივალებისთვის დადამნაშავეთა სახალხო–გასამართლება–დასჯისთვის. (აქ დღესაც შემორჩენილია სამარცხვინო ბოძი სახრჩობელას ყულფებით და მათრახებით–როგორც ისტორიული [როგორადაც უნდა ჟღერდეს] „ღირსშესანიშნაობა“). აღსანიშნავია, რომ ევროპაში პირველი საშობაო ნაძვის ხე სწორედ აქ დაიდგა 1441 წელს.
მოედნის ანსამბლი სხვადასხვა საუკუნეებს განეკუთვნება–რაც ულამაზეს კომპოზიციას ჰქმნის. მაგალითად აღსანიშნავია რაეაპტეეკი (ქალაქის საბჭოს აფთიაქი XV-XVII). 1422 წლიდან მოყოლებული აქ უწყვეტად ფუნქციონირებს აფთიაქი. აქვე, XIV-XVII საუკუნეების არქიტექტურული სტილით აგებულ შენობაში მდებარეობს ტალინის კულტურული მემკვიდრეობის დეპარტამენტი. ასევე საინტერესოა მატკამაია (მოგზაურთა სახლი)–იქვე, რატუშის კოშკის გვერდით. მისი ფასადი წმინდანთა ბარელიეფებითაა მორთული. რატუშის უკან რატუშის ყოფილი ციხეა, სადაც დღეს ტალინის მუზეუმის ისტორიული ფოტოგრაფიების განყოფილება მდებარეობს.
თავად მოედანი გრანიტის მრგვალი ფილებითაა მოპირკეთებული. 1944 წლამდე აქვე მოედანზე იდგა XVI საუკუნეში აგებული საზომთა სახლი, რომელიც საჰაერო იერიშებისას განადგურდა.
დღეს რატუშის მოედანი ქალაქის საზოგადოებრივი ცხოვრების გულია. აქ იმართება კულტურული და სპორტული სანახაობანი, საქალაქო ვაჭრობა, ფესტივალები და ა.შ. აქვე ხდება უცხოელ დელეგაციათა მიღება, როგორც ეს ხდებოდა საუკუნეთა მანძილზე. აქვე იღებენ ოლიმპიელ გმირებს და აქ აღიმართება ყოველ წელს საშობაო ნაძვის ხე.
ეჩევარი
ეჩევარი (Echévarri, Etxebarri) — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ბისკაიის პროვინციის გრან-ბილბაოს კომარკის შემადგენლობაში. ფართობი — 3,38 კმ². მოსახლეობა — 11 691 კაცი (2020 წ.).
სქოლიო
კატეგორია:ბისკაიის მუნიციპალიტეტები კატეგორია:ბისკაიის ქალაქები
ცხირეთის ციხე
ცხირეთის ციხე – შუა საუკუნეების ციხესიმაგრე აღმოსავლეთ საქართველოში, შიდა ქართლში, თეძმის ხეობაში, ახლანდელი სოფელ ერთაწმინდის (კასპის მუნიციპალიტეტი) სამხრეთ-დასავლეთით 3 კმ-ზე. დგას ცხირეთის გორაზე.
ცხირეთის ციხეს მიიჩნევენ X საუკუნის ნაგებობად. წყაროებში პირველად იხსენიება 1170 წელს. ცხირეთის ციხე ცნობილი იყო როგორც ქართლის მეფეთა საზაფხულო რეზიდენცია. 1454 წელს ქართლის მეფე გიორგი VIII-მ ციხე ფეოდალ გამრეკელ ჯავახიშვილს გადასცა. 1609 წელს ოსმალებმა სცადეს ცხირეთის ციხესთან გასვლა და იქ მყოფი ქართლის მეფე ლუარსაბ II-ის ხელში ჩაგდება, მაგრამ თევდორე მღვდელმა მტერს კვალი აუბნია და ცხირეთის ციხე გადაურჩა ოსმალთა თავდასხმას. ამ პერიოდში ციხე გიორგი სააკაძეს უბოძეს. 1632 წელს აქ იდგა ქართლის მეფე როსტომი, რომელიც გავლენიან ფეოდალ ნოდარ ციციშვილის მეთაურობით თავადურ კოალიციას ებრძოდა. მანვე 1652 წელს ცხირეთის ციხე გიორგი სააკაძის შვილს იორამ სააკაძეს დაუბრუნა.
ცხირეთის ციხე მოღწეულია გვიანი გადაკეთებით. უჭირავს დიდი ფართობი, მაღალ კედლებში დატანებული აქვს სათოფურები. აღმოსავლეთ მხრიდან მიუდგომელია. გალავნის შიგნით საცხოვრებელი შენობების საძირკვლებია. ციხის მახლობლად ცხირეთის ნასოფლარია.
Carebara urichi
Carebara urichi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Carebara-ს გვარიდან.
სქოლიო
კატეგორია:ჭიანჭველები
Dorymyrmex antarcticus
Dorymyrmex antarcticus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dorymyrmex-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
გეორგიოს პაპანდრეუ
გეორგიოს პაპანდრეუ შეიძლება იყოს:
შუმავა
შუმავა ( Böhmerwald) — ქედი ცენტრალურ ევროპაში. გეოგრაფიულად ვრცელდება ჩეხეთის, ავსტრიისა და გერმანიის ტერიტორიაზე. ქმნის ბუნებრივ საზღვარს ერთი მხრივ, ჩეხეთსა და მეორე მხრივ, გერმანიასა და ავსტრიას შორის. პოლიტიკური თვალსაზრისით, ჩეხურ და გერმანულ მხარებში ქედი განსხვავებული სახელებით აღინიშნება: ჩეხეთის რესპუბლიკაში ეწოდება შუმავა, ხოლო გერმანიაში ბოჰემიის ტყე. ჩეხეთის მასივის სამხრეთ-დასავლეთ კიდეა. სიგრძე დაახლოებით 140 კმ. საშუალო სიმაღლე 800-1400 მ. ბავარიულ მხარეზე მაქსიმალური სიმაღლეა 1456 მ (მთა გროსერ-არბერი), ხოლო ჩეხეთისა და ავსტრიის მხარეზე 1378 მ (მთა პლეხი).
უმთავრესად აგებულია გნაისებით, გრანიტებითა და კრისტალური ფიქლებით. თხემი მოსწორებულია. დამახასიათებელია მკაცრი კლიმატი. ბევრია ტორფნარი. არის ძველი გამყინვარების ნიშნები. კალთები შემოსილია წიფლნარითა და მდელოს ბალახეულით.
რესურსები ინტერნეტში
კატეგორია:ჩეხეთის ქედები კატეგორია:ავსტრიის ქედები კატეგორია:გერმანიის ქედები
ვახტანგ ჟორდანია (უმცროსი)
ვახტანგ ჟორდანია (დ. 17 სექტემბერი, 1986, თბილისი) — ქართველი პიანისტი, თენგიზ ამირეჯიბის მოსწავლე.
დაიბადა თბილისში, დაასრულა ზაქარია ფალიაშვილის სახელობის ქართული სამუსიკო გიმნაზია. 2010 წელს დაამთავრა ვანო სარაჯიშვილის სახელობის თბილისის სახელმწიფო კონსერვატორია. 2010 წლიდან ქ. ვენის (ავსტრია) მუსიკალური და სახვითი ხელოვნების უნივერსიტეტის მაგისტრი, პედაგოგი ი. მაიზენბერგი (ფორტეპიანო).
საბერძნეთის ახალგაზრდა პიანისტთა III საერთაშორისო კონკურსზე მიიღო II პრემია; II პრემია ვასილი კრაინევის სახელობის პიანისტთა V საერთაშორისო კონკურსზე; I პრემია საქართველოს მუსიკოს-შემსრულებელთა IV კონკურსზე.
ასევე დაჯილდოებულია საქართველოს პრეზიდენტის, ვლადიმერ სპივაკოვის, ლ. ლეონსკაიას, ელენე ანჯაფარიძესა და ლ. მარკოზის სახელობის სტიპენდიებით.
რესურსები ინტერნეტში
კატეგორია:ქართველი პიანისტები კატეგორია:დაბადებული 17 სექტემბერი კატეგორია:დაბადებული 1986 კატეგორია:პიანისტთა თბილისის მეოთხე საერთაშორისო კონკურსის მონაწილენი კატეგორია:თბილისში დაბადებულები კატეგორია:თბილისის სახელმწიფო კონსერვატორიის კურსდამთავრებულები ვახტანგ (უმცროსი)
ცხრაწყარო
საკუთარი სახელი ცხრაწყარო შეიძლება აღნიშნავდეს:
Carebara sudanica
Carebara sudanica — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Carebara-ს გვარიდან.
სქოლიო
კატეგორია:ჭიანჭველები
ლეცკო
ლეცკო ან ლეშეკი ან ლესტეკი (Lestek, Leszek) — ნახევრად ლეგენდარული თავადი, პოლიანთა მთავარი პიასტების დინასტიიდან, რომელიც ცნობილია მხოლოდ გალ ანონიმის ქრონიკებიდან, რომლის თანახმადაც, მან ტახტის მემკვიდრეობა მიიღო თავისი მამის სიემოვიტის გარდაცვალების შემდეგ, იყო შემდეგი მთავრის სიემომისლის მამა და «თავისი საბრძოლო დიდება გაუთანაბრა მამამისის საბრძოლო დიდებასთან».
მთავრის სახელის წარმომავლობა არაა ცნობილი. ჩვეულებრივ მას უკავშირებენ სიტყვას lście (ცბიერება, ეშმაკობა). სავარაუდოდ, ლესტეკი წარმოადგენს სლავური სახელების Lścimir (ლსტიმირი) ან Lścisław (ლსტისლავი) შემოკლებულ ფორმას. ისტორიულ წყაროებში ეს სახელი გვხვდება სხვადასხვა ლათინიზირებულ ვერსიებში, დროთა განმავლობაში დომინირებას იწყებს მისი ფორმა - Leszek (ლეშეკი). ბოლო დრომდე ისტორიოგრაფიაში დომინირებდა ფორმა - Lestko (ლესტკო ან ლეშკო), რომელიც გავრცელდა ოსვალდ ბალცერის პოპულარული ნაწარმოების «პიასტების გენეალოგია» (1895) დამსახურებით. ამ დროს, თანამედროვე პოლონელი ონომასტიკის მკვლევარები ამ ფორმას მიიჩნევენ ლათნიზირებულს, და მის აუტენტიურ ფორმად Lestek (ლესტეკი) და Leszek (ლეშეკი) მიიჩნევენ.
თავდაპირველად არც ერთი მკვლევარი არ აყენებდა ეჭვის ქვეშ პირველ პიასტების ისტორიულობას. პირველად ეჭვი შეიტანეს მეცხრამეტე საუკუნის მეორე ნახევარში. მიეშკო I წინამორბედი პიასტების ისტორიულობის სასარგებლოდ გამოდიოდნენ, ჰენრიხ ლოვმიანსკი, გერარდ ლაბუდა და კაზიმირ იასინსკი. თავის მონოგრაფიაში «პირველი პიასტრების გენიოლოგია» კაზიმირ იასინსკი წერდა :
მთავრის ცხოვრების და მართვის წლები ცნობილი არაა. სავარაუდოდ, ის უნდა დაბადებულიყო მიახლოებით 870—880 წლებში, ხოლო მთავარი უნდა ყოფილიყო 900—910 წლებში. სიკვდილს კი ვარაუდობენ 930—940 წლებისთვის, ჰენრიხ ლევმიანსკის მოჰყავს 950 წელი. ასევე არაფერია ცნობილი მისი მეუღლის შესახებ. სტანისლავ ზაკრჟევსკი ვარაუდობდა რომ, ლეცკოს მეუღლე შეიძლება ყოფილიყო მორავიის მთავრის ქალი. სტანისლავ კენტრჟინსკიმ მიაქცია ყურადღება XIV საუკუნის ნაკლებად ცნობილ ბელგიელი ქრონისტის შეტყობინებას, რომლის მიხედვითაც ლიეჟის ეპისკოპოსი ევრაკერი იყო პოლონეთის მთავრის და საქსონელი მთავრის ქალის ვაჟიშვილი, და ივარაუდა, რომ ნახსენები მთავარი შეიძლება მხოლოდ ყოფილიყო ლეცკო. ასეთ სჯა-ბაას სერიოზული საფუძველი არ ააქვს და ის მხოლოდ როგორც ჰიპითეზა რჩება. სობესკების საგვარეულო ლეგენდის მიხედვით ლეცკოს ქალიშვილი იყო მეტოდია — სობესლავის (სობეჟის) დალენბურგის (დალენსკის) მთავრის სობესლავის შვილიშვილის მეუღლე.
ლეცკოს კავშირი სხვა სახელწოდებებთან
ითვლება რომ სახელი ლეცკოსაგან წარმოსდგება სიტყვები Lestkowie (ლესტკოვიე) და Lestkowice (ლესტკოვიცი), ზოგჯერ ასე უწოდებდნენ მიეშკო I-ის დროს პოლიანთა სახელმწიფოს მცხოვრებლებს. ვიდუკინდ კორვეელის ქრონიკების მიხედვით, მიეშკო I-ის ქვეშევრდომებად იყვნენ Licikaviki (ლიციკაციკები) ტომები. იმპერატორ კონსტანტინ VII ბაგრიანოროდნის "იმპერიის მართვის" შესახებ ნაშრომებში 948 წწ. მოხსენიებულია ხალხი, რომელსაც უწოდებს - Litzke (ლიცკი).
სქოლიო
კატეგორია:პიასტები
რაფ-2203
РАФ-2203 ლატვია — სერიულად გამოშვებული მიკროავტობუსი, რომელიც ჩვეულებრივ, გამოიყენებოდა სამარშრუტო ტაქსად.
ისტორია
РАФ-2203 შეიქმნა რიგაში, ახლად აშენებულ ქარხანაში, რომელსაც უკვე ჰქონდა გამოშვებული РАФ-977 მოდელის მიკროავტობუსები. მისი სერიული წარმოება მიმდინარეობდა 1976–1997 წლების შუალედში და სულ დაგეგმილი იყო 17 000 მიკროავტობუსის გამოშვება, მთელი საბჭოთა კავშირის მასშტაბით. РАФ-2203-ს ჰქონდა 11 დასაჯდომი ადგილი, შიდა დეტალები სრულად იყო გადმოტანილი „ვოლგის“ ГАЗ-24 მოდელიდან, ხოლო კარი, მისი წინამორბედის — РАФ-977ДМ-ის მსგავსად 4 ჰქონდა: ერთი მძღოლის, ორი მგზავრებისთვის და ერთიც საბარგულთან.
სულ მალე გამოვიდა მისი ახალი მოდიფიკაცია გაზრდილი კომფორტით, ჰქონდა რვა დასაჯდომი ადგილი და იყო ლუქსის კლასის. იგი მრავალშვილიანი ოჯახებისთვის იყო განკუთვნილი, თუმცა ამ სახის ვარიანტი ძალიან მცირე ოდენობით გამოვიდა. 1987 წელს კი მოდერნიზაციის შედეგად დაუყენეს ГАЗ-24-10-ის ახალი ძრავა ЗМЗ-402 და ახალი მუხრუჭები. აღნიშნულ მოდიფიკაციას ეწოდა РАФ-22038.
უარყოფითი მხარეები
РАФ-2203-ს აქვს ბევრი ტექნიკური პრობლემა, თუმცა მათგან ყველაზე მნიშვნელოვანი სამია: 1. არაკომფორტულია, ვინაიდან მისი ძრავა ახლოსაა განთავსებული სამგზავრო სივრცესთან, ამასთან ვერ ერევა ავტომობილის სიმძიმეს და მეტად ხმაურობს. 2. არ უვარგა საჭე. 3. უჭირს სველ გზებზე მოძრაობა, რაც ხშირად ავარიის მიზეზიც ხდება.
რესურსები ინტერნეტში
კატეგორია:მიკროავტობუსი კატეგორია:რაფის ავტომობილები
NGC 503
NGC 503 — გალაქტიკა თევზების თანავარსკვლავედში. აღმოჩენის თარიღია 1863 წლის 13 აგვისტო. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
1Q84
1Q84 (いちきゅうはちよん) — იაპონელი ავტორის, ჰარუკი მურაკამის რიგით მე-12 რომანი, რომელიც პირველად გამოიცა სამ ტომად იაპონიაში 2009-2010 წლებში. ნაწარმოებში მოქმედება ერთმანეთის პარალელურად როგორც 1984 წელს, ისე „გაურკვეველ 1Q84“ წელს ვითარდება. სიუჟეტი მოგვითხრობს ისტორიას აომამეს შესახებ, რომელიც სამყაროში მოვლენათა უჩვეულო განვითარების შემჩნევას იწყებს.. ის მალევე ეხვევა შეთქმულებაში, რომელიც მოიცავს საკიგაკეგ, რელიგიური კულტს, მისი ბავშვობის სიყვარულს, ტენგს და იწყებს მოგზაურობას, რათა გაიგოს, რა არის რეალური.
პირველი ბეჭდური გამოცემა გამოსვლის დღესვე გაიყიდა და გაყიდვების რაოდენობამ ერთ თვეში მილიონს მიაღწია.